রাজ্য জুড়ে সন্ত্রাসের অভিযোগে বাম দলগুলো মুখ্যমন্ত্রী হিসাবে মমতা বন্দ্যোপাধ্যায়ের দ্বিতীয় ইনিংসের শপথ গ্রহণ আনুষ্ঠান বয়কট করলেও একমাত্র এক জনই আজ এসেছিলেন। তিনি আবার বাম আমলে দীর্ঘ দিন মন্ত্রীও ছিলেন। তিনি কিরণময় নন্দ।
 ওয়েব ডেস্ক: রাজ্য জুড়ে সন্ত্রাসের অভিযোগে বাম দলগুলো মুখ্যমন্ত্রী হিসাবে মমতা বন্দ্যোপাধ্যায়ের দ্বিতীয় ইনিংসের শপথ গ্রহণ আনুষ্ঠান বয়কট করলেও একমাত্র এক জনই আজ এসেছিলেন। তিনি আবার বাম আমলে দীর্ঘ দিন মন্ত্রীও ছিলেন। তিনি কিরণময় নন্দ। ১৯৮২ থেকে ২০১১ পর্যন্ত, টানা ২৯ বছর কিরণময় নন্দ ছিলেন পশ্চিম বঙ্গের মৎস্য মন্ত্রী। ২০১১ সালের বিধানসভা নির্বাচনে পরিবর্তনের প্রবল ঝড়ে অনেক হেভি ওয়েটের সঙ্গেই পরাজিত হন কিরণময় নন্দও। এবং সেই থেকেই মন্ত্রীত্ব থেকেও বিদায়। তার জায়গায় নতুন মৎস্য মন্ত্রী হিসাবে আসেন সেই সময়ের তৃণমূল কংগ্রেস-কংগ্রেস জোটের  বিধায়ক আবু হেনা। পূর্ব মেদনীপুরের মুগবেরিয়া থেকে ১৯৭৭ সালে জনতা পার্টির টিকিটে জয় লাভ করে প্রথম বার বিধান সভায় ঢোকা এই রাজনীতিক বর্তমানে মুলায়ম সিংহের সমাজবাদী পার্টির সাধারণ সম্পাদক।  ২০১১ সালে ভোটে হেরে যাওয়ার পর থেকেই তিনি পশ্চিম বঙ্গের রাজ্য রাজনীতি থেকে নিজেকে গুটিয়ে নিয়েছিলেন এবং বর্তমানে উত্তর প্রদেশেই সমাজবাদী পার্টির সাধারণ সম্পাদক হিসাবে কাজ করছেন।